open-index/open-wikipedia-markdown huggingface dataset:
Vichincs

I **vichincs** a forin un popul di esploradôrs, comerciants e vuerîrs origjinari de Scandinavie.

Carateristiche di chest popul e fo la lôr abilitât di movisi cu lis lungjis barcjis, clamadis *drakkar*, vie pai flums come tai mârs, sedi pai cumierçs, sedi par fâ la vuere. Si pues clamâ ete Vichinghe il periodi di timp jenfri la fin dal VIII e l'XI secul.

I Vichincs a àn esplorât (e dispès a si son ancje insedâts) in tancj teritoris: Islande, Groenlande, Tieregnove, isulis Shetland e Orcats, tal sud fin a lis cuestis dal Nordafriche, a est intai flums de Russie (là che a forin clamâts Rus' e i derin il non al stât fondât di lôr) e tal Imperi Bizantin, là che a forin clamâts Variâcs.

I Vichincs son cognossûts par jessi stâts i prins a meti pît inte Americhe di sore, jenfri la fin dal X e l'inizi dal XI secul. A son stadis cjatadis testemoneancis de lôr presince inte isule di Tieregnove, tal Canadà di vuê.

Daspò de introduzion dal cristianisim te Scandinavie, i Vichincs a scomençarin a lâ ator di mancul.

Le epoche dai Vichincs si sierà cu la bataie di Stamford Bridge dal 1066, cuant che il re norvegjês Harald Haardrada al fo cjapât di sorprese e sconfit dai inglês, che tal stes an a vignaran batûts dai normans menâts di Vielm il concuistadôr.
Vikram Samvat

**Vikrama Samvat** al è il non di un dai cinc calendaris indù, in Indie a 'nd è diviers di calendaris che a vegnin doprâts:

* Vikrama Samvat: lunâr e siderâl solâr.
* Shaka Samvat (tradizionâl): lunâr e solâr tropicâl.
* Calendari Bangla: solâr tropicâl.
* Tamilnadu/Kerala: solâr tropicâl.
* Nepalés Bikram Sambat: solâr tropicâl.

La gran part des fiestis indianis e va daûr dai prins doi calendaris.

## I mês indians
Spin

**Spin**  (1995) al è il prin disc di Lino Straulino.

Il test de cjançon *Likôf* al è stât scrît dal poete Leonardo Zanier.

## Cjançons
# *Seren* (test di *[[Luigi Maieron]]*)
# *Arie ven*
# *Cîl di nèif*
# *Likôf*
# *S' al vantse timp*
# *Un'âte storie di contâ*
# *Doman*
# *Spin* (cjançon strumentâl)
# *Un prât*
# *Il paron dal inviern*
# *Neule grise*
# *Aur e arint*
# *Steles tramontanes*
# *Ducj a van* (test di *Ivano Contardo*)
# *Tancj soldâts son lâs* (cjançon strumentâl)
Umberto Bindi

**Umberto Bindi** (Bogliasco, Gjenue 12 di Mai 1932 - Rome 23 di Mai 2002), al fo un cjantautôr talian.

## Biografie
Nassût a Bogliasco, dongje Gjenue, al è, cun Fabrizio De André, Gino Paoli, e Luigi Tenco, un dai esponents de *Scuele di Gjenue*.

Forsit il plui preparât musicalmentri dai cuatri, al scrîf lis sôs pui bielis cjançons cun Giorgio Calabrese, ancje lui gjenovês. Cu la sô colaborazion al scrîf *Arrivederci* (1959), *Il nostro concerto* (1960), *Non mi dire chi sei* (1961).

Cul cjantant Franco Califano, al scrîf par la cjantante Ornella Vannoni *La musica è finita* (1967).
Cul timp al cjate simpri pui dificoltâts tal ambient musicâl.

Al mûr puar intun ospedâl di Rome, ai 23 di Mai dal 2002.

## Discografie
*1960 - *Umberto Bindi e le sue canzoni*
*1961 - *Umberto Bindi* 
*1972 - *Con il passare del tempo*
*1976 - *Io e il mare* 
*1982 - *D'ora in poi* ristampât cul titul *Le voci della sera*
*1985 - *Bindi*
*1996 - *Di coraggio non si muore*
*2005 - *Il mio mondo* antologje

## 45 zîrs
*1959 - *Arrivederci / Odio *(Ricordi)
*1959 - *Amare te / Nuvola per due *(Ricordi)
*1959 - *Girotondo per i grandi / Basta una volta* (Ricordi)
*1959 - *Tu / Non so* (Ricordi)
*1960 - *Un giorno, un mese, un anno / Lasciatemi sognare* (Ricordi)
*1960 - *Appuntamento a Madrid / Il confine* (Ricordi)
*1960 - *È vero / Luna nuova sul Fuji-Yama* (Ricordi)
*1960 - *Il nostro concerto / Un giorno, un mese, un anno* (Ricordi)
*1960 - *Se ci sei / Chiedimi l'impossibile* (Ricordi)
*1960 - *Un paradiso da vendere / Marie Claire* (Ricordi)
*1961 - *Non mi dire chi sei / Amare te* (Ricordi)
*1961 - *Riviera / Vento di mare* (Ricordi)
*1961 - *Noi due / Appuntamento a Madrid *(Ricordi)
*1961 - *Ninna nanna / Girotondo per i grandi* (Ricordi)
*1962 - *Jane / Carnevale a Rio* (Ricordi)
*1962 - *Un ricordo d'amore / Vacanze* (RCA)
*1963 - *Il mio mondo / Vieni, andiamo* ( RCA)
*1964 - *Ave Maria / Un uomo che ti ama* ( RCA)
*1964 - *Quello che c’èra un giorno / Il giorno della verità *( RCA)
*1968 - *Per vivere / Storia al mare *(Ariston)
*1969 - *Mare / Ma perché *(Variety)
*1976 - *Io e il mare / Flash* (Durium)
*1976 - *L'alba / Bogliasco notturno *( Durium)
*1996 - *Letti (cun i [[New Trolls]]) / Chiara / Miracolo miracolo *(solo New Trolls) (Fonopoli Stage)

## EP
*1959 - La sua voce, il suo pianoforte e le sue canzoni (Ricordi)
:*Arrivederci / Odio / Nuvola per due / Amare te*
*1959 - Girotondo per i grandi (Ricordi)
:*Girotondo per i grandi / Basta una volta / Tu / Non so*
*1960 - Un giorno, un mese, un anno (Ricordi)
:*Un giorno, un mese, un anno / Lasciatemi sognare / Appuntamento a Madrid / Il confine*
*1960 - Il nostro concerto (Ricordi)
:*Il nostro concerto / Chiedimi l'impossibile / Un paradiso da vendere / Se ci sei*
Calendari runic

I **calendaris runics** a forin une invenzion medievâl svedese. A jerin scrits su pergamenis o incidûts sul len, sul vues o sul cuar.

Il calendari runic al è un calendari perpetui basât sul cicli metonic. Ognidun dai 219 agns dal cicli al è une des 16 letaris dal alfabet runic cun 3 runis speciâls in plui.

Il plui antîc calendari runic al è la doghe di Nyköping dal XIII secul.
Calendari iranian

Il **calendari persian** o **calendari iranian** al è un calendari solâr doprât in Iran e in Afghanistan. Al è probabilmentri il plui precîs dai calendaris plui doprâts. Al rive a cjatâ i agns bisestii cu la osservazion dal ecuinozi di primevere.
Calendari hindu

Il calendari hindu al jere il calendari doprât in Indie in etât vediche. Plui indenant si è dividût in diviers calendaris regjonâls e intun calendari nazionâl indian. Al è nassût viers il XIV secul prime di crist.
Calendari nazionâl indian

Il **calendari nazionâl indian** (clamât ancje **calendari Saka**) al è, adun al calendari gregorian, il calendari uficiâl doprât in Indie. Al ven doprât de Gazette of India e des comunicazions governativis ma inte realtât nol è tant doprât de popolazion.
Kali Yuga

Il **Kali Yuga** al è un periodi storic descrit des antighis scrituris induistis. Si trate di un periodi di oscuritât spirituâl. 

Il periodi al scomence cu la muart di di Kṛṣṇa che daûr dal Surya Siddhanta, il tratât astronomic ae fonde dal calendari hindu, ae miezegnot dal 18 di Fevrâr dal 3102 p.d.C.
Cuart mileni p.d.C.

Il **cuart mileni p.d.C** al à viodût diviers cambiaments inte civiltâts umanis. E tache la etât dal bronç e e ven inventade la scriture. La citât stât di Sumer e il Ream dal Egjit a son i stâts plui potents. La agriculture si pant simpri di plui di lunc de Eurasie. Intal mileni la popolazion mondiâl e passe su par ju dai 7 ai 14 milions di lôr.

## Acjadiments
* 3102 p.d.C - ai 18 di Fevrâr al mûr in Indie Kṛṣṇa, e scomence la etât di Kali Yuga.

## Civiltâts

## Personaçs impuartants

## Scuviertis e Invenzions
Ats dai Apuestui

**Ats dai Apuestui**

Al è un libri che al trate plui le ativitât di Pieri e di Pauli, che che dai dodis apuestui in gjenerâl.

Nus fâs viodi la storie de nassite dal moviment cristian, prime framieç i ebreus, po dopo framieç i samaritans e plui indenant framieç lis nazions dai zentii.

L'intîr libri al è pervadût dal teme dominant de Biblie: il Ream di Diu.

Cun chest libri nus ven ricuardât che i apuestui a devin complete testemoneance rivuart al Crist e al Ream celest.

Lu scritôr dal libri al è Luche e par vie che al trate moments specifics de seconde presonie di Pauli a Rome, al po sei stât scrit ator il 61 d.C., sigurementri prime dal 64d.C. cuant che a 'ndi fo une violente persecuzion dai cristians de bande di Neron e che partant Luche la varès sigurementri nomenade.

Luche al fo testemoni oculâr di gran part des robis che al scrivè, mentri altris lis ve dai cristians che lui al cognosseve personalmentri.

**Contignût**

A Jerusalem ebreus provignìnti da tancj pais a ricevin testemoneance inte lôr lenghe, gracie a la opare dal Spiritussant.

Pieri e Zuan a vegni arestâts e puartâts denant dal Sinedri par vie de lôr testemoneance.

Stiefin al mûr martar, ancje lui par vie de predicazion.

A ven dade testemoneance in Samarie.

Jesus al aparìs al persecutôr Sauli che si convertìs, si batie e al scomence il so diligjent ministeri cul non di Pauli.

Pieri al predicje al prin zentîl: Corneli, cussì che lui e la so famee a deventin crodints e si batiin.

A seguissin contis dai trê viaçs missionaris di Pauli in Asie minôr, Macedonie e Grecie.

Pauli al ven puartât denant dal Sinedri (la massime cort judaiche) par vie di batibuis che a jerin nassûts a Jerusalem.

Pauli al ven puartât presonîr a Rome dulà che al cjate il mût di predicjâ il Crist.

**Utilitât**

Il libri al zonte la so testemoneance a che dai vanzelets intal confermâ la autenticitât e la ispirazion des scrituris dal Vecjo Testament.

Nus mostre come che a fo metude sù la prime glesie cristiane e come che cheste, cun lu jutori dal Spiritussant di Diu, a si slargjà, gracie ancje al coragjo dai prins cristians.

Il libri di Ats nus segne come che a devi jessi cumplide la ativitât di proclamâ il Ream di Diu, puartantnus come esempli le instancabil opare di Pauli.

Al da conseis pratics a chei che a cjapin la diretive inte congregazion, ju sburte a jessi sveâts e incoragjantti secont la Peraule di Diu.

Al incoragje ancje il diligjent studi di dute la Sacre Scriture, scrutinantle atentementri ogni dî cussì di vê un clâr intindiment dai principis divins.

Il Ream di Diu al è il fîl condutôr de intiere Biblie e intal libri di Ats al risalte in maniere notevule. E propri partint di Jerusalem i cristians a començarin a predicjâlu cun coragjo e risolutece.

Cun Pauli, e ancje cun altris, si slargjâ po dopo par il rest dai pais dal mont.

Chest al è un grant stimul ancje par noaltris par dâ complete testemoneance a ducj.
Letare ai Romans

**Letare ai Romans**

Rome e assorbì ogni forme di false adorazion. Lu storic John Lord al dipenzè cussì le situazion: " A Rome e regnave la superstizion, dapardut a si viodevin predis e fedêi di ducj i pais metûts sot.

La devozion a chestis religjons, cu lis lôr discjadenadis baracadis sessuâl, e puartà al totâl bandon di ogni dreture e virtût morâl.

Inte religjon di Rome al stave parsore il cult dal imperadôr, che al vignive deificât e i tiravin sù ancje templis intai cuai a si ufrivin sacrificis a lui come ai dius.

In chest ambient, purpûr, dai romans che a tornarin dongje di Jerusalem dopo jessi stâts batiâts come cristians, a contribuirin a meti sù une congregazion cristiane une vore fuarte e laboriose.

Pauli al scrivè la letare ator il 56 d.C. da Corinto.

E je une letare che e à un particolâr obietîf e  e trate argoments che chei cristians a vevin bisugne di cognossi, forsi par smussâ divergjencis che a jerin vignudis fûr fra ebreus e zentîi che a fasevin part de congregazion.

**Contignût**

La fede e je essenziâl pe salvece.

Sei ebreus che no ebreus, ducj a son sot il pecjât, ma par ancje se no meretade bontât dal Diu, ducj a puedin jessi declarâts juscj par mieç da fede.

Pauli ur declare che i oms a àn ereditât il pecjât e la muart da un sôl om: Adam. Dome par mieç di un sôl om, Jesus, tancj pecjadôrs a son declarâts juscj.

Al è necessari che a rinovin la ment e che a doprin i dons che a àn par servî lu Diu.

Bisugne che a si sometin a lis autoritâts, cence protestâ.

Pauli al pandis il desideri di podê la a Rome e al salude par non tancj crodints, incoragjant i fradis a slontanâsi di chei che a causin divisions e a jessi judiziôs rivuart a chel che al è ben.

**Utilitât**

Nus dâ une fonde logjiche par crodi in Diu par vie che lis sôs cualitâts si puedin viodi inte creazion.

Al esalte la justizie di Diu e nus fâs cognossi la so grande misericordie.

Nus jude a comprindi cuâl che al è il "sacri segret di Diu".

Al declare che a no indi è difarence fra judeu e zentîl e chest nus insegne a jessi pacifics cun ducj i oms.

I cristians a devin jessi sometûts a lis autoritâts e a rispietâ lis leçs no dome par pôre dal cjastì, ma a motîf de cussience cristiane.

Al sburte a dâ testemoneance a ducj cussì che ducj chei che a invochin il non di Diu a podaran jessi salvâts.

A si cjatin ancje tancj conseis pratics cirche i rapuarts di tignî dentri la glesie.

Al incite a coltivâ impegn, umiltât e tenar afiet.
Cocâl

I **cocâi** (non sientific **Laridae**) a son une famee di ucei di mâr dal ordin dai Caradriiforms. Il gjenar principâl di cheste famee al è il Larus. Ancje se a son ucei di mâr, a si cjatin diviersis coloniis di cocâi sui grancj lâcs e dispès a si viodin ancje a une cierte distance dal mâr, in cercje di alc di mangjâ.

I cocâi a son ucei di mâr cun alis lungjis e becs robuscj, a voltis un tic incurvâts. Lis alis a son par solit blancjis, grisis o neris, ma ancje maron tai zovins. A seconde de specis un cocâl al à di spietâ tra doi e cuatri agns par rivâ a vê i colôrs dai adults.  Oltri a lis alis, in chest periodi a cambiin ancje i colôrs des penis, dal bec, des çatis e dai voi.

Ciertis specis a cambiin il colôr des plumis cu la stagjon; no si rive a distingui dal plumaç il ses dai cocâi.

I cocâi a vivin di solit in coloniis, a fasin il nît dilunc lis cuestis o in zonis umidis e aghis internis. A mangjin pes, ûfs, piçulis carognis, robe di mangjâ restade; dongje a chest, a si nutrissin ancje cun insets grancj (svuarbecjavai) o piçui (furmiis  volantis par esempli) o viers (par esempli daspò che i contadins a passin cun la vuarzine tai cjamps). 

## In Friûl
I cocâi a son une vore frecuents inte Lagune di Grau e Maran, e in dute la Basse furlane, soredut di Invier.

## Leams esternis
*  Pagjine cu la descrizion des specis
E mê mari m'al à dite

*E mê mari m'al à dite - tal gei*

*m'al à fate professâ - in tal cos*

*oi la le le - in tal gei - oi la la!*

*Che s'o cjôl marît in Cjargne - tal gei*

*o ài la cosse di puartâ - in tal cos*

*oi la le le - in tal gei - oi la la!*

*E mê mari maridade - tal gei*

*e à cjolet cui c'à volût - in tal cos*

*oi la le le - in tal gei - oi la la !*

*E cussì farà sô fie - tal gei*

*cjolarà un a sô mût - in tal cos*

*oi la le le - in tal gei - oi la la!*
I dîs

**I dîs** (1996) al è il secont disc di Lino Straulino.

## Cjançons
# *Il gno amôr*  3:16
# *Si va lontan*  4:02
# *Raii di lune*   4:30
# *Volte e rivolte*  3:48
# *Il colôr da nêif*  2:56
# *I dîs* (cjançon strumentâl)  3:44
# *Aldilà dal puint*   3:02
# *Usgnot*  4:01
# *L'ultime cjase*   2:53
# *Il lunari*  3:56
Dree Venier

**Dree Venier** (Tumieç, ai 15 di Jugn dal 1967) al è un ilustradôr, animadôr, gjornalist professionist furlan.

Tal cjamp de animazion al à lavorât cu la Mediaset, fasint animazions par programs e siglis televisivis. La plui famose e je chê di Paperissima.

Sicu vignetist al cure ogni setemane su La Vita Cattolica la rubriche «Si fâs par mût di dî» e al è stât vignetist de "L'Avvenire" dal 1997 al 1999.

Tal cjamp grafic al à realizât il progjet de riviste pai fruts in marilenghe "Alc&Cè", che ven fûr come suplement de "La Vita Cattolica", il progjet grafic dal mensîl bilengâl «Int» pal Istitût Ladin Furlan (tal 2001) e la gnove version dal cuindisinâl talian sloven «Dom» (tal 2006).

Tantis lis sôs produzions e ideazions di personaçs cui fumuts che si esprimin par furlan, come Capitan Cjargne (1996, ed. La patrie dal Friûl), la Acuile de Patrie (jessude sul setemanâl «La Vita Cattolica» tal 1998 e daspò doprade de Universitât di Udin pai siei manifescj) e i Gnognosaurs, che a son publicâts su la riviste Alc&Cè. Al è tra i fondadôrs de *fanzine* a fumuts in marilenghe "Pipins".
Tal 1996 al à curât la realizazion di sîs libruts di formât 'milfrancs' dal non "Fregul", che a tratin i diviers aspiets de culture e storie furlane.
Dal 1999 al è a vore a Milan lì de "RCS - Rizzoli/Corsera" tant che infografic pal "Corriere della Sera" e la "Gazzetta dello Sport".

Tal Zenâr 2004 al vierç «ILfurlanist», il prin blog su internet scrit dal dut in marilenghe che al sierarà tal 2008 .

Simpri tal 2004 al realize insiemit al grup musicâl dai Beât Lès "Tratôr Zâl", une ironiche version di «Yellow Submarine» dai Beatles; cheste opare multimediâl e je componude di un libri ilustrât, cun dentri ancje un CD cun 15 gnovis cjançons e un video a pipins animâts.

Dal Setembar dal 2006 al jentre inte redazion dal gjornâl La patrie dal Friûl, e daspò de muart dal diretôr, pre Toni Beline, al ven nomenât diretôr. Cul prin numar dal 2010 al lasse la direzion a Dree Valcic.

Il prin di dicembar 2009 al jes il prin libri-racuelte des strichis dai Gnognosaurs.
Ai 16 di Novembar 2010 al ven fûr in librerie «I Gnognosaurs2», il segont libri des storiis dai Gnognosaurs.

Ae fin di Novembar 2011 al ven fûr il tierç libri dai Gnognosaurs, «Gnognowood». Ai prins dal 2012 e ven editade la traduzion dal prn libri in lenghe sarde, cul titul di «Is Gnognosaurs» (trad. Ivo Murgia), e ae fin dal an al ven fûr l'albo di colorâ «Colore Gnognowood».

## Leams esternis
*  ILFurlanist
*  il blog dai Gnognosaurs
Leç 482/99

La **leç 482/99** e je stade aprovade dal Parlament talian ai 15 di Dicembar dal 1999 e e je jentrade in vigôr ai 20 di Dicembar, cu la publicazion dal test parsore de *[[Gazzetta Ufficiale]]*.

La leç e introdûs la tutele des minorancis storichis linguistichis che a son jenfri dal Stât talian, in particolâr chês albanesis, catalanis, todescjis, greghis, slovenis, cravuatis, francesis, franc-provenzâls, furlanis, ladinis, ocitanis e sardegnulis. Il fin principâl de leç al è chel di judâ la promozion e l'ûs des lenghis minoritaris, ancje inte aministrazion publiche; l'introduzion dal insegnament inte scuelis e la concession di spazis pe lenghe inte television publiche.

## Leams esternis
*  Il test uficiâl de leç
*  Il test de leç par furlan
Il diari

**Il diari** al è un gjornâl *[[free press]]* (ven a stâi dât fûr gratis) dut par furlan, direzût di Mauro Tosoni.

Il prin numar da Il diari al è stât dât fûr ai 9 di Novembar dal 2006. Pai prins timps il gjornâl al jes une volte par mês, ma al è in progjet di aumentâ la frecuence. I argoments tratâts a son variis, des gnovis fin ae cronache e ae culture, cence dismenteâ il sport e lis opinions dai personaçs plui in viste dal Friûl. Il diari al è produsût cul jutori de Regjon Friûl Vignesie Julie e al ven distribuît a gratis tes Provinciis di Udin, Gurize e Pordenon. Dal secont numar al è ancje pussibil comprâlu tes ediculis al presit simbolic di 20 centesims. 

La tiradure dal prin numar e je stade di 12.000 copiis.

## Leams esternis
*version online da Il diari dulà che si pues discjamâlu in formât PDF
Cerneglons

**Cerneglons** al è un paîs di 650 personis in comun di Remanzâs, ma logât plui dongje a Pradaman.

## Storie
Il paîs al è cognossût dal 1296 e il non al ven cuasi ciertementri fûr dal slâf *crn* (che al vûl dî neri). A son stâts cjatâts rescj di prin dai romans, ma soredut il mût di semenâ lis cjasis sparniçadis pai cjamps al samee puartâ a lidrîs celtichis. Alc al è restât ancje de gjeometrie che a davin i romans ai cjamps, ma dome soreponude al stamp di chei prin di lôr.
Intal cuatricent Cerneglons al jere part de Gastaldie di Cividât, sot di un cjapitani venezian e par chel al scugnive paiâ lis tassis al sô Cjapitul. Intun document dal 1539 al è innomenât Cerneglons par vie che, dopo une cjaristie, al veve istès di paiâ lis tassis, cusì no vevin di passâsile propit masse mal.
Tal 1560 la **[[Tor]]**, lant fûr dal sô jet, e à sdrumât la plui part dal paîs lassant nome maseriis: di 34 cjasis si son salvadis nome sîs o siet. Ce cal reste dal paîs medievâl, je la borgade clamade Cerneglons Vecjo, cumò logade in Comun di Pradaman. Tai prins agns dal Sietcent il paîs al si è sestât dulà che l è cumò. Sot dai venezians cualchi citadin dal paîs al è stât parfin marinâr. Da un censiment dal 1740 il paîs al jere fat di 10 cjasis, 7 coloniis, 46 cjasis rurâls; la tiere a jere arade pai 3/4 e pal restant tignude a prât, e prevalevin il forment, la siale e la blave.
Tal Nûfcent i zovins a lavin al cine a **[[Pradaman]]**, intal curtîl di Mussat subite dopo la vuere. La prime television e je rivade tal 1955 là jù de ostarie "Ai cacciatori". Il puint par lâ a Pradaman fat sù tal 1978 al à tacât il pais a Udin, che prime bisugnave lâ pai vâts, massime di chel bande Laipà; il trafic al è aumentât cu la costruzion de gnove provinciâl.
Riscjaldament globâl

Il **riscjaldament globâl** al è la cressite osservade de temperadure mezane de atmosfere de Tiere e dai oceans intai ultins decenis, che secont lis previsions al continuarà. I modei referenziâts dal *[[Intergovernmental Panel on Climate Change]]* (IPCC) a proviodin che lis temperaduris mondiâls a aumentaran di 1,1 a 6,4&nbsp;°C tra il 1990 and 2100.  La amplece di cheste fasse e je dovude sei ae dificoltât a proviodi lis futuris emissions di gâs sere sei pe scjarsis ciertecis su lis relazions cul clime.

La temperadure atmosferiche mezane dongje de superficie e je aumentade di 0,6 ± 0,2&nbsp;°Celsius intal XX secul. La opinion sientifiche prevalente sul cambiament climatic e je che "gran part dal aument osservât intes temperaduris globâls mezanis de metât dal XX secul e je tant probabilmentri causade de incresside osservade des concentrazions di gas sere antropogjienics", che a puartin al riscjaldament de superficie e de basse atmosfere cul aument dal efiet sere. Altri fenomens come lis variazions dal soreli a àn vût efiets minôr, ma no trascurabii su lis dinamichis de temperadure globâl dal 1950. 

Un aument intes temperaduris globâls al pues a sô volte causâ altris cambiaments, come l'aument dal nivel dal mâr e mudaments inte cuantitât e te distribuzion des precipitazions. Chescj cambiaments a puedin rindi plui frecuents e intens events meteorologjics ecezionâi, come aluvions, sutis, ondis di cjaldon, uragans e tornados. Altris conseguencis a includin une produzion agricule plui alte o plui basse, la ritirade dai glaçai, mancul burlaçs estîfs, estinzions di specis e slargjament des areis di difusion di puartadôrs di infezions. Si spiete che il riscjaldament a vedi riflès su numar e intensitât di chescj events; purpûr, al è dificil di leâ events specifics al riscjaldament globâl. Ancje se la maiôr part dai studis si concentrin sul periodi fin al 2100, ancje se nissun gas sere al fos mandât fûr inte atmosfere daspò di cheste date, il riscjaldament (e il nivel dal mâr) a son destinâts a continuâ a lâ sù par plui di un mileni, par vie dal fat che la CO2 e à une lungje durade mezane inte atmosfere.

Lis inciertecis che a restin a rivuardin l'esat grât di cambiament climatic che al è di spietâsi pal futûr, e specialmentri cemût che i cambiaments a variaran di une regjon a che altre ator pal mont. Un dibatit politic e public, cun fuartis contestazions, e à ancjemò di dâ une rispueste se al è di fâ alc, e ce che a si podarès fâ cun coscj resonevui par ridusi o disledrosâ il riscjaldament globâl, o ce fâ cun lis conseguencis spietadis. Une vore di guviers nazionâi a àn firmât e ratificât il Protocol di Kyoto, che al à il fin di combati il riscjaldament globâl. (Cjale: Liste dai firmataris dal Protocol di Kyoto Protocol.)

## Notis
Distret di Freistadt

Il **distret di [[Freistadt]]** al è un dai distrets dal stât federât austriac (tod. *Bundesland*) de Alte Austrie.

Al è ulteriormentri divisibil in 27 comuns (tod. *Gemeinden*) - di chescj, 2 a son "citâts" (tod. *Städte*)17 a son "comuns cun derit di marcjât" (tod. *Marktgemeinden*).
Di seguit la liste cun i rispietîfs numars dai abitants (tal 2001). 

### Citâts
* Freistadt (7.681)
* Pregarten (4.732)

### Comuns cun derit di marcjât
* Bad Zell (2.687) 
* Gutau (2.670) 
* Hagenberg (2.500) 
* Kefermarkt (2.151)
* Königswiesen (3.135)
* Lasberg (3.040)
* Leopoldschlag (1.120)
* Liebenau (1.844)
* Neumarkt im Mühlkreis (3.012)
* Rainbach im Mühlkreis (3.021)
* Sankt Leonhard bei Freistadt (1.530)
* Sankt Oswald bei Freistadt (2.700)
* Tragwein (3.071)
* Unterweißenbach (2.468)
* Wartberg ob der Aist (3.651)
* Weitersfelden (1.201)
* Windhaag (1.734)

### Comuns
* Grünwald
* Hirschbach im Mühlkreis
* Kaltenberg
* Pierbach
* Sandl
* Schönau im Mühlkreis
* Unterweitersdorf
* Waldburg
Ernest Hemingway

**Ernest Hemingway**, (Oak Park, Chicago 21 di Lui 1898 - Ketchum (Idaho), 2 di Lui 1961) al è stât un dai plui grancj scritôrs americans dal XX secul, premi Nobel pe leterature intal 1952.

Durant la prime vuere mondiâl al fo in Friûl sul front talian e intal 1918 al fo ferît. Di cheste esperience al scrivè intal 1926 il sô innomenât romanç *A farewell to arms* (publicât in Italie cul titul *Addio alle armi*). Tai agns al tornà plui voltis in Friûl dulà che al veve diviers amîs.

## Oparis principalis

### Romançs
* (1925) *The Torrents of Spring*
* (1926) *The Sun Also Rises*
* (1929) *A Farewell to Arms*
* (1937) *To Have and Have Not*
* (1940) *For Whom the Bell Tolls*
* (1950) *Across the River and Into the Trees*
* (1952) *The Old Man and the Sea*
* (1962) *Adventures of a Young Man*
* (1970) *Islands in the Stream*
* (1986) *The Garden of Eden*
* (1999) *True at First Light*

### Libris di contis
* (1923) *Three Stories and Ten Poems*
* (1925) *In Our Time (book)|In Our Time*
* (1927) *Men Without Women*
* (1932) *The Snows of Kilimanjaro*
* (1933) *Winner Take Nothing*
* (1938) *The Fifth Column and the First Forty-Nine Stories*
* (1947) *The Essential Hemingway*
* (1953) *The Hemingway Reader*
* (1972) *The Nick Adams Stories*
* (1976) *The Complete Short Stories of Ernest Hemingway*
Międzyrzec Podlaski

**Międzyrzec Podlaski** al è un comun inte Polonie sud-orientâl, fra Biała Podlaska e Lublin, sul flum Krzna. Al è il cjâf lûc di un distret separât intal voivodât di Lublin e al à 17.300 abitants (2005).

## Storie
Vacine

La vacinazion e je il fâ cjoli une vacine par prevignì o par curâ.

La **vacineprofilassi** e je une maniere di tignì su il sisteme imunitari intai confronts di une o plui malatiis. E funzione tant plui se dute la popolazion che si vûl protezi e je stade vacinade. Daûr di ce che coste e ven praticade par malatiis che puartin un riscjio di muart plui alt e cuintri la cuâl no son altris manieris di prevignîle.
La vacinoterapie e je une maniere di vacinazion cuintri une malatie, cuant cheste e je za in at, par potenziâ i anticuarps za presints intal nestri organisim, judant il sisteme imunitari a deventâ plui fuart.

I pericui da lis malatiis e des lôr complicancis a son une vore plui alts dai pericui un grum plui rârs che e pues compuartâ la vacine.
Nûf malatiis a puedin jessi prevignudis cu lis vacinis di simpri. Tal prin an dal frut e massime a 3, 5, e 12 mês cuntune sole punture si fâs la vacine cuintri tetan, difterite, poliomelite, pertòs, epatite B, haemophilus influentiae B, par cualchidune di chestis al è un program seguitîf di riclams. A 12 mês cuntune sole altre punture si dâ la prime dose di vacine cuintri de rosolie, dal varuscli e de parotite; il riclam, che in chest câs al è dome un, si fâs a 5 agns. Dutis chestis nûf malatiis a son cetant impuartantis par vie che a puedin fâ tacâ complicazions seriis.
Fâ la vacine e je une des plui impuartantis sieltis che i gjenitôrs a puedin cjapâ par i lôr fîs. I fruts e i grancj che no son stâts imunizâts a àn cûr di vê plui grues dams pe colpe di malatiis infetivis che a si podarès prevignîlis.
Massimo Garlatti-Costa

**Massimo Garlatti-Costa** al nas ai 19 di Avrîl dal 1969 a Udin. Daspò de lauree in Siencis Politichis e la "Scuola Ipotesi Cinema" di Ermanno Olmi, al va inte Grande Bretagne, dulà che si iscrîf a la *Northern Media School* di Sheffield e al cjape un *[[Master]]* in Regjie e Senegjature. Finîts i studis, al tache a lavorâ par diviersis cjasis di produzion indipendentis dal Ream Unît, pal canâl televisîf privât Channel 4 e par la television publiche BBC, par cui al realize tancj films curts. Lis sôs produzions a son stadis metudis in onde di une schirie di rêts televisivis e tancj siei films a son stâts selezionâts e premiâts di preseâts Festivals Internazionâi, tant che il *Festival du court métrage* di Clermont-Ferrand, in France, il *Welsh International Film Festival*, l*'International Short Film Festival* di Capalbio, in provincie di Grosseto, il *Raindance Films Showcase* di Londre e altris ancjemò. Par furlan al à realizât tal 2004 "Friûl, viaç te storie", un documentari di 38 minûts che al conte la storie dal Friûl, des origjinis fintremai la colade dal stât patriarcjâl; "La Radio Libare dai Furlans Libars", documentari sui prins 25 agns di Radio Onde Furlane. Tal 2000 al à zirât invezit "Buris", un cine curt comic che al conte di un paîs imagjinari dal Friûl dulà che par fâ alc di bon pe economie il paîs al ven trasformât intune capitâl dal porno.   La sô ultime produzion in lenghe furlane e inclût i microdocumentaris su la int e lis sôs passions, "Int in Curt" e il program musicâl SunsAtor ducj i doi realizâts pe RAI dal Friûl Vignesie Julie.

## Leams esternis
*  Buris, libars di scugnî vignî
Chimiche organiche

La **chimiche organiche** e je la part de chimiche che e studie lis moleculis fatis soredut di atoms di carboni e di idrogjen, ma che a podin vê ancje cualsisei numar di altris elements.

La definizion origjinâl di chimiche "organiche" e ven de idee sbaliade che i composcj organics a fossin simpri leâts cul procès de vite. In realtât di ce che o savìn, la vite su la Tiere dipent ancje de chimiche inorganiche; par esempli, une vore di enzims si basin su metai di transizion come fier o ram; e materiâi come scussis, dincj e vues a son composcj sei organics sei inorganics. Fûr che il carboni elementâr, dome cun ciertis classis di carboni i composcj come ossidis, carbonâts e carbûrs a son considerâts par convenzion inorganics. La biochimiche e trate soredut de chimiche des biomoleculis come proteinis, acits nucleics e sucars.

Par vie des lôr propietâts unichis, i composcj cun plui atoms di carboni a son un grum variis e lis lôr aplicazions a son grandononis. 

Par solit, i composcj organics a son sensibii al calôr e si disfin prime di rivâ ai 300 °C. A tendin a sei pôc solubii in aghe e a son solubii tai solvents organics, ancje se chest al varie di compost a compost.

## Cjale ancje

* chimiche
Sommarti

Sommarti al è un scultôr e un pitôr cognossût soredut in France e tal mont par vê disegnât i manichins dai stiliscj francês (Jean-Paul Gaultier, Rochas, etc.)  ma ancje par sei un vêr autôr e compositôr furlan. Baste dâ une cjalade sù internet par vê une idee dal artist.
Alberschwende

**Alberschwende** al è un comun di 3.031 abitants (2006) logât tal distret di Bregenz, tal stât federâl austriac dal Vorarlberg. 

La sô uniche frazion e je Alberschwende.
Distret di Gmunden

Il **distret di [[Gmunden]]** al è un dai distrets dal stât federât austriac (tod. *Bundesland*) de Alte Austrie.

Al è ulteriormentri divisibil in 20 comuns (tod. *Gemeinden*) - di chescj, 2 a son "citâts" (tod. *Städte*) e 8 a son "comuns cun derit di marcjât" (tod. *Marktgemeinden*).
Di seguit la liste cun i rispietîfs numars dai abitants (tal 2004). 

### Citâts
* Bad Ischl (14.115)
* Gmunden (13.202)
* Laakirchen (9.276)

### Comuns cun derit di marcjât
* Altmünster (9.537)
* Bad Goisern (7.604)
* Ebensee (8.278)
* Hallstatt (914)
* Sankt Wolfgang im Salzkammergut (2.778)
* Scharnstein (4.576)
* Vorchdorf (7.261)

### Comuns
* Gosau
* Grünau im Almtal
* Gschwandt
* Kirchham
* Obertraun
* Ohlsdorf
* Pinsdorf
* Roitham
* Sankt Konrad
* Traunkirchen.
Au

**Au** al è un comun di 1.706 abitants (2006) logât tal distret di Bregenz, tal stât federâl austriac dal Vorarlberg. Lis sôs frazions a son:

*Rehmen
*Lebernau
*Lugen
*Schrecken
*Wieden
*Argenau
*Lisse
*Argenzipfel
*Jaghausen
*am Stein.
Distret di Grieskirchen

Il **distret di [[Grieskirchen]]** al è un dai distrets dal stât federât austriac (tod. *Bundesland*) de Alte Austrie.

Al è ulteriormentri divisibil in 34 comuns (tod. *Gemeinden*) - di chescj, 2 a son "citâts" (tod. *Städte*) e 13 a son "comuns cun derit di marcjât" (tod. *Marktgemeinden*).
Di seguit la liste cun i rispietîfs numars dai abitants (tal 2001). 

### Citâts
* Grieskirchen (4807)
* Peuerbach (2234)

### Comuns cun derit di marcjât
* Bad Schallerbach (3287)
* Gallspach (2575)
* Gaspoltshofen (3609)
* Haag am Hausruck (2047)
* Hofkirchen an der Trattnach (1510)
* Kematen am Innbach (1262)
* Natternbach (2338)
* Neukirchen am Walde (1686)
* Neumarkt im Hausruckkreis (1447)
* Pram (1840)
* Schlüßlberg (2998)
* Waizenkirchen (3660)
* Wallern an der Trattnach (2874)

### Comuns
* Aistersheim (786)
* Bruck-Waasen (2302)
* Eschenau im Hausruckkreis (1176)
* Geboltskirchen (1412)
* Heiligenberg (710)
* Kallham (2543)
* Meggenhofen (1236)
* Michaelnbach (1232)
* Pollham (915)
* Pötting (541)
* Rottenbach (Alte Austrie) (1009)
* Sankt Agatha (2119)
* Sankt Georgen bei Grieskirchen (967)
* Sankt Thomas (460)
* Steegen (1124)
* Taufkirchen an der Trattnach (2093)
* Tollet (871)
* Weibern (1587)
* Wendling (833).
Cuant ch'j lavi su pa Valcjalda

*Cuant ch'j lavi su pa Valcjalda, joh!

*cu la strecia par devòur;

*mi clamavin - Svualda, Svualda joh!

*sperançona dal gno còur

*Chel grimâl di seda nera joh!

*No lu vessio mai viodût;

*lui l'è stât la mê ruvina joh!

*su la flôr da zoventût

*Oh straduta blancja e streta joh!

*ch'a tu passis fòur par fòur;

*oh Valcjalda benedeta joh!

*oh Valcjalda dal gno còur
Benedeta l'antigaia

*Benedeta l'antigaia,

*benedets i timps passâts;

*benedets chei di Davàusa,

*maledèts chei di Sostâs

*Chichirichi insomp la vile,

*chichirichì jù da pè;

*las fantatis di Davàusa,

*àn la bocja da cafè
Il ucefuarfis

*Al è malât il ucefuarfis,

*al à pôre di murî;

*al à impegnade la cariole,

*cun speranze di vuarî
'L è tant timp ch'o ti oseli

*L'è tant timp che ti oseli,

*par cjapâti sul vergon;

*e cumò che ti ai cjapade,

*di tignîti no soi bon
Ludarie

**Ludarie** (loc. *Ludario*) e je une frazion dal comun di Rigulât, logade a 854 m tal Cjanâl di Guart ae diestre dal flum Dean. Culì al nassè il poete furlan Enrico Fruch. A è cognossude in dut il Friûl pe vilote, che a simiote la variant locâl dal furlan, *[[Ce_buino_l'ago_frescjo|Joi ce buino l'ago frescjo di Ludario]]*.
Al è lunc e stret di spalis

*Al è lunc e stret di spalis,

*nol ten sù nancje il tabâr;

*te lu zuri, bambinute,

*chel ti crepe chest unviâr
Jo vuei bati tant la steche

*Jo vuei bati tant la steche,

*fin che rive su la brèe;

*e mai mai no mi maridi,

*se che frute no jè mê
Su la cime di Daude

*Su la cime di Daude

* 'l è nassût un sì biel flôr;

*o crodèvistu macaco,

*che par te vès vût amôr
Oh no no marît a Truia

*Oh no no marît a Truia,

*il gno cûr nol dîs di lâ;

* 'a è la cleva massa erta,

* 'a mi cjôl il cjaminâ
Jè rivade 'ne gran barcje

*Jè rivade 'ne gran barcje,

*di Cjargnei cence spadâ;

*preparàisi fantacinis,

*se si vuelis maridâ
Jè chê stele alte, alte

*Je chê stele alte, alte

*ch'e palese il gno destìn

*là daûr di chê montagne

* 'l'è il gno ben, tant puarin
Marquart di Randelle

**Marquart di Randelle** (o ancje **Marquando di Randeck**)  (1296 - Triest, 3 di Zenâr 1381)
al è un dai plui cognossûts tra i patriarcjis di Aquilee.

## Biografie
Origjinari de regjon todescje de Svevie, nassût in tal 1296, al jere fi dal cavalîr Enrico di Randeck.

Al ven educât di so barbe Conrad, canonic de citât di Augsburg (*Augusta*), in Gjermanie, che al timp, si clamave Auguste.
Al ven nomenât *cjapitani gjenerâl* par man dal Imperadôr il 24 di Març dal 1365, par deventâ, simpri par man dal Imperadôr, *Locutenentem et capitanium generalem*.
Al devente vescul de citât di Augusta intal 1348.

Intal 1365, il puest di Patriarcje di Aquilee al jere ancjemò ocupât. Marquart al ven nomenât patriarcje dal pape Urban V, ai 23 di Avost.
Il 6 di Lui dal 1366, Marquart al jentre inte citât di Cividât pe puarte S. Pieri, festegjât par dute la citât. Chest aveniment al è ancjemò ricuardât a Cividât, il 6 di Zenâr di ogni àn, inte Messe dal Spadon.
Intal Domo, il Dean dal Cjapitul al consegne al Patriarcje, come segn dal podê temporâl, une spade. Il Patriarcje, daspò vêle tignude in man e benedet il popul, le met a puest.
Par cheste ocasion al ven clamât il Parlament de Patrie dal Friûl.

Marquart al jere un om di grande culture. Al so non a son leadis ancje lis *Costitutiones Patriae Forijulii*, il cuarp da lis leçs, buridis fûr tal 1368, che an formât il fondament dal *Dirit Furlan*, che al reste valevul fintremai che no cole la Republiche di Vignesie

Al mûr ai 3 di Zenâr dal 1381, a Triest.
L'ai domandade di sabide

*L'ai domandade di sabide

*se ûl fâ l'amôr cun me

* 'e à vût cûr di rispuindimi

*no, no la fè!

*Ma pûr in fons da l'anime

*speri une dì ancjemò

*che vedi di rispuindimi

*sì, sì 'o soi tô
Jè tornade primevere

*Jè tornade primevere,*

*cui soi mîl e mîl odôrs;*

*dut il mont a mute siere,*

*duc' a tornin i colôrs*

*Ancje tu, tu sês tornade,*

*sisilute ti vuei ben;*

*vorês dati une bussade,*

*e tignìti sul gno sen*

*Dula vastu sisilute?*

*No sta lâ luntan luntan;*

*fà culì la tô cjasute*

*di stecùz e di pantàn*

*Reste pûr, reste pojade*

*sisilute, su chel lên;*

*vorês dati une bussade*

*e tigniti sul gno sen*

*Se par cas quan'che tu tornis*

*no tu sints plui la me vos*

*va lajù tal simiteri*

*va a poiati sun che cros*

**
Il cjant de Filologjiche

*Un salût'e Furlanie*

*da lis monts insìn al mâr*

*dongje il mâr il sanc dai mârtars*

*su lis monts il lôr altâr*

*E la nestre cjare lenghe*

*và des monts fin al Timâf:*

*Rome 'dîs la sô ljende*

*sul confìn todesc e sclâf*

*Che tu cressis marilenghe*

*sane e fuarte se Diu vûl*

*che tu slargjs la tô tende*

*su la Cjargne e sul Friûl*

*Che tu vadis, marilenghe*

*serie e sclete intôr intôr*

*tu confuarte dut chest popul*

*salt, onest, lavoradôr*
Bandele

La **bandele** e je un piçul grup che al sune struments musicâi tipics des bandis, ma intune formazion plui ridote.

## Composizion
In Cjargne ancjemò al dì di vuê a si podin cjatâ bandelis. Par solit a doprin clarinet, trombe, tube, armoniche, tamburin e ghitare. La armoniche e fas di colant par cheste formazion e a ten su cul sô sunôr cjalt.

## Storie
Lis bandelis a son nassudis inte seconde metât dal mil e votcent e, soredut in montagne, a jerin lis formazions che animavin lis sagris cu la funzion di fâ balâ la int.
Intai ultins agns a an vude une rinassince soredut grazie a gnûfs grups nassûts jenfris lis bandis; il plui famôs al è forsit "Quella sporca mezza dozzina" di Puçui.
Repertori e numar di sunadôrs al gambie simpri. Il riferiment culturâl al po lâ da lis bandis di strade al folclôr alpin austriac.
Sunàit cjampanis

*Oh sunâit, sunâit cjampanis

*che il gno cûr mi pâr sclopât

*cumò puartin la mê biele

*tal sagrât a soterâ

*E jo sol su chiste tiare

*no l'è câs ch'o puedi stâ

*oh, la muârt mi vegni a cjoli

*che il gno ben vuei lâ a cjatâ
Parlament de patrie

Il **Parlament de Patrie dal Friûl** al fo une istituzion parlamentâr furlane nassude sot dal Patriarcjât tal 1231 e durade fin al 1805. 

Al parlament a vevin dirit di partecipâ i rapresentants dal clericât, de nobiltât e dai comuns.

Pal clericât a jerin i vescui e i superiôrs dai cjapitui, dai munistîrs e des preposituris. Pe nobiltât a vignivin sei i nobii di nomine imperiâl che chei nomenâts dal patriarcje. Par chel che al inten i comuns a jerin i rapresentants dai comuns di Aquilee, Cividât, Udin, Glemone, Sacîl, Tumieç, Maran, Monfalcon, Puart, San Denêl, San Vît, Vençon.

Sot il stât patriarcjâl il parlament si riunive par solit a Udin o Cividât, ma dispès ancje a Aquilee, San Denêl, Glemone, Sacîl e atris lûcs dal Friûl.

Sot Vignesie la sede fisse e deventà Udin. Il salon dal parlament intal Cjistiel di Udin al fo fat daspò il taramot dal 1511.

Daspò dal 1420 sot la dominazion veneziane il parlament al fo ridimensionât te sôs competencis e nol podè plui decidi pe politiche foreste. Daspò i events dal crudel Joibe Grasse 1511 a ven creade la contadinance, une riunion dai contadins la tutelâ i loro interès e va potrebbe poni il veto silos decisions dal clericât e dal nobilitât. La ultime riunion dal parlament a fo dal 1805.

## Leams
Storie dal Friûl par cure di Luzian Verone
Turcs in Friûl

La prime invasion dal Friûl de bande dai Turcs, e je dal 1472. In chel an i Turcs, che a jerin no dome di chê o cognossin tant che Turchie ma di une tiere plui grande e plui dongje di nô, in diviers grops a pît e a cjaval, passade la zone dal Cjars e di Monfalcon, a rivarin fin a lis puartis di Udin e di Cividât, fiscant, brusant e puartantsi daûr, tant che sclâfs centenârs di presonîrs. 
Vignesie no à cjapât sul seri la menace da lis scorsadis dai Turcs e cussì intal 1477 i Turcs tornarin in Friûl guidâts di Scanderbeg bosgnac, schivant Gardiscje, la fuartece veneziane dal Lusinç, a rivarin a jentrâ in Friûl dai pas di Tarvis. Un faturôs tratât di pâs tra Vignesie e i Turcs fat dal 1479, al rivà a tignîju lontan par un vincj agns.

Intal 1499 tornarin pe plui tremende da lis invasions, cun robariis e violencis fûr di misure e, soredut tal Friûl ocidentâl, cun tante int copade e paîs intîrs brusâts. La difese veneziane, e lis divisions inte nobiltât furlane, si dimostrà cence une cualsisei azion di contrast o di disturp. Si tramande che i Turcs in ritirade, rivâts al Tiliment dongje Voleson, stant che il flum al jere in plene par colpe da la ploie, come che al conte il storic Pio Paschin: "a taiarin il cuel a buine part dai presonîrs, in particolâr a oms e feminis anzianis, puartantsi daûrjur une vore di canais sot i cutuardis agns, ma ancje une vore di Turcs a restarìn inneâts tra i sgoifs insidiôs dal flum". Cun plui di dîs mil vitimis, une part de campagne furlane e scugnì sei ripopolade cun contadins vignûts dal Venit, par esempli Vile Visintine e fo fondade juste in chest moment dai colonos vignûts di Vicenze, intant inte part furlane sot de Austrie a forin clamâts une vore di contadins de Sclavanie.
Fuartece di Palme

La **Fuartece di Palme** e je une antighe fuartece de Republiche Venete, de carateristiche plante a stele a nûf pontis.

## Storie
Nassude par difindi il teritori dal pericul dai Turcs in Friûl, che dopo dal 1499 no tornarin plui inte Patrie. Ma il pericul da lis scoreris al continuave a esisti. 
Pierdude la citadine fortificade di Gardiscje, Vignesie e decidè di fa sù la fuartece di Palme, e no dome par pôre dai Turcs, ma ancje cuintri dai imperiâi. E cussì il 7 di Otubar dal 1593, vincjesim secont aniversari di Lepanto, e fo fondade la fuartece, dongje une localitât clamade "Palmade", che vignarà clamade *Palmanova*, gnove Palme.
          
Vignesie e à obleât il Friûl a sacrificis pesantons par cheste costruzion, i paîs dongje a scugnirin bandonâ i cjamps par metiju a disposizion dai venezians e par lavorâ a traspuartâ cuantitâts di materiâl indispensabil par jevâ lis fortificazions esternis, i bastions, lis murais, lis cjasis e i palaçs de citât. Disegnade dal Girolamo Savorgnan, i lavôrs a finirin ator dal 1600. Par pretesis militârs la forme e fo poligonâl a nûf bandis, cuntune place esagonâl centrâl cun rais drets che menin a trê puartis, fondade su la utopie che nissun mai al varès podût concuistâle. Ma par ironie de storie la fuartece no fo mai assediade o clamade a difindi la fede cristiane.

Tignude dai Austriacs, fo ocupade dai Francês intal març dal 1797, passade a la Austrie daspò Cjampfuarmit, fo zontade a la Italie intal 1806, ma je tornade sot la Austrie cu la Restaurazion. Intal periodi Avrîl - Jugn 1848 si jevâ cuintri lis fuarcis austriachis ma cence risultât di sorte, cu la Tierce vuere di Indipendence a je jentrade intal stât talian.

## Viôt ancje
* Palme
Bildstein

**Bildstein** al è un comun di 710 abitants (2006) logât tal distret di Bregenz, tal stât federâl austriac dal Vorarlberg. 

La sô uniche frazion e je Bildstein.
Distret di Kirchdorf

Il **[[distret di Kirchdorf]]** al è un dai distrets dal stât federât austriac (tod. *Bundesland*) de Alte Austrie.

Al è ulteriormentri divisibil in 23 comuns (tod. *Gemeinden*) - di chescj, 1 al è "citât" (tod. *Stadt*); 8 a son "comuns cun derit di marcjât" (tod. *Marktgemeinden*).
Di seguit la liste cun i rispietîfs numars dai abitants (tal 2001). 

### Citâts
* Kirchdorf an der Krems (4.104)

### Comuns cun derit di marcjât
* Kremsmünster (6.450)
* Micheldorf in Oberösterreich (5.615)
* Molln (3.748)
* Pettenbach (4.747)
* Nußbach (2.246)
* Oberschlierbach (463)
* Wartberg an der Krems (3.016)
* Windischgarsten (2.347)

### Comuns
* Edlbach (679)
* Grünburg (3.830)
* Hinterstoder (1.033)
* Inzersdorf im Kremstal (1.833)
* Klaus an der Pyhrnbahn (1.183)
* Ried im Traunkreis (2.418)
* Rosenau am Hengstpaß (744)
* Roßleithen (1.836)
* Schlierbach (2.717)
* Spital am Pyhrn (2.274)
* St. Pankraz (390)
* Steinbach am Ziehberg (854)
* Steinbach an der Steyr (2.029)
* Vorderstoder (765).
Tito Maniacco

**Tito Maniacco** al è nassût a Udin tal 1932 e muart a Udin tal 2010. Al è autôr di libris di narative, di poesie e studis storics; al à ancje curât diviersis mostris artistichis.

## Bibliografie

**Stagioni in Friuli*, poesie, ed. del Provinciale, Udin 1958 
**Le vette del tempo*, poesie, grafiche Fulvio, Udin 1971 (premio Cittadella 1972) 
**L'albero dentro la casa*, racconti, ed. Incontri, Udin 1974 
**I senza storia. Storia del Friuli*, Casamassima, 3 voll., Udin 1977-1979 
**Storia del Friuli*, Newton Compton, Roma 1985 
**Da una lontananza irrevocabile*, poemetto, Campanotto, Udin 1991 
**L'uomo dei canali*, romanzo, Studio Tesi, Pordenon 1993 
**L'ideologia friulana. Critica dell'immaginario collettivo*, KappaVu, Udin 1995 
**Gentiluomo nello studio*, poemetto, Il Menocchio, Montereale Valcellina 1996 
**La patata non è un fiore, Vivere e morire da contadini*, Biblioteca dell'Immagine, Pordenon 1997 
**Mediterraneo*, poemetto, Il Menocchio, Montereale Valcellina 1998 
**Genesi*, racconti, Biblioteca dell'Immagine, Pordenon 1999 
**La veglia di Ceschia*, romanzo, Biblioteca dell'Immagine, Pordenon 2001 
**Patriarca nella nebbia*, poemetto, Il Menocchio, Montereale Valcellina 2004 
**Le favole del corvo*, KappaVu, Udin 2005
**Mestri di mont*, 2007 (autobiografic)
**Figlio del secolo*, Kappa Vu, 2008 (autobiografic)

## Note
Concors par tescj cinematografics in Lenghe Furlane

Il Concors par Tescj Cinematografics in Lenghe Furlane al è stât inmaneât dal CEC di Udin dal 1996 si alterne un an si un an no, cu la mostre dal cine furlan. 

## Liste d’Aur

### 1996
#### Senegjaturis
**Parcè mi âstu fermât mame...* di Massimo Garlatti-Costa e Fabio Venuti
(Menzon speciâl Concors 1996)

### 1998
#### Senegjaturis
**Gnot a Patoc* di Lauro Pittini (1998) (Vincidôr Concors 1998)
**Il svindic da timp* di Franca Mainardis e Nazareno Petris (1998) (Menzon speciâl Concors 1998)
**Se finirà la gnot* di Gianni Gregoricchio (1998) (Menzon speciâl Concors 1998)

### 2000
#### Senegjaturis
**[[Viatores]]* di Checo Tam (2000) (Vincidôr Concors 2000)
**La cjase des ortensiis* di Gianni Gregoricchio (2000) (Menzon speciâl Concors 2000)

### 2002
#### Senegjaturis
**Il cuintribandîr* di Luigi Ercole e Caterima Baldissera (2002) (vincidôr Concors 2002)
#### Storiis par film
**Cuatri cjantons par une “francje”* di Giovanna Zorzenon (2002) (vincidôr Concors 2002)

### 2004
#### Senegjaturis
**Tierce fûr – un cine par strade* di Fabrizio Zamero (vincidôr Concors 2004)
#### Storiis par film
**No stâ a pierdi il cjâf* di Alberto Di Giusto (2004) (vincidôr Concors 2004)

## leams
Lis pagjinis dal concors dal CEC di Udin

## viôt ancje
Cine furlan
Mostre dal cine furlan